OzLabs/hebrew-wiki-articles huggingface dataset:
שמעון הפקולי

שמעון הפָּקוֹלי היה תנא מהדור השני של התנאים. מפורסם בכך שסידר לפני רבן גמליאל דיבנה את תפילת שמונה עשרה.

==הכינוי הפקולי==
לפי דברי רש"י, הכינוי "הפקולי" נבע מכך שהתפרנס ממכירת צמר גפן. אחרים כתבו שהכינוי "הפקולי" מכוון למי שמעבד פשתן. הרמב"ם בפירושו למסכת אבות מביא את שמעון הפקולי במנותו חכמים שהתפרנסו ממלאכה ולא מלימוד התורה שלהם.

לפי דעות אחרות, נקרא על שם מוצאו - הכפר פיקולה (או פיכולה) הסמוך לירושלים, או העיר פקולי, המזוהה היום עם העיר עפולה.

==נוסח התפילה==

הגמרא במסכת ברכות מביאה ברייתא:
:"שמעון הפקולי הסדיר י"ח ברכות לפני רבן גמליאל על הסדר ביבנה"

על מהות אותה מלאכת הסדרה הובאו דעות שונות במפרשים. ספר החינוך כתב:
:"וכל נוסח התפילות עזרא ובית דינו תקנום. ... והם זכרונם לברכה, סדרום כסדר שהן סדורות היום בפי כל ישראל; השלש ראשונות בשבח השם יתברך והאמצעיות בבקשת צרכים, ואחרונות בהודאת האל על כל הטובה שעושה עמנו ברוך הוא, ואחר כך לזמן רב, נשכח כוון סידורם, ושמעון הפקולי ידע אותם והסדירם על הסדר המכון, כמו שסגרום עזרא ובית דינו"

אחרים כתבו ששמעון הפקולי כתב את נוסח הברכות. עם זאת, גם הם מודים ששמעון הפקולי לא כתב את ברכת המינים שנתקנה על ידי שמואל הקטן.

תפילת שמונה עשרה על פי המסורת היהודית התחברה ברכה אחר ברכה לאורך זמן החל מזמן אברהם אבינו ועד תקופת אנשי כנסת הגדולה לאחר זמן חלו שיבושים בסדר או בתוכן הברכות ולכן הוצרך שמעון הפקולי לסדרם כיאות.

==הערות שוליים==

קטגוריה:הדור השני לתנאים
קטגוריה:תפילת שמונה עשרה
אילן ביטון

אילן ביטון (נולד ב-26 באוגוסט 1957) הוא תת-אלוף במילואים בצה"ל, שירת כראש כוחות הנ"מ בחיל האוויר.

== ביוגרפיה ==
ביטון התגייס לצה"ל ב-1975 ושירת במערך המתנייע של כוחות הנ"מ. ב-1991 מונה למפקד יטנ"מ 138 (יחידת טילי נ"מ הוק ופטריוט), ב-1993 מונה למפקד קורס קצינים בבית הספר לנ"מ וב-1995 לראש ענף תורה והדרכה במפקדת כוחות הנ"מ. בתפקידיו הבאים שירת כמפקד כוחות הנ"מ במרכז בשנים 1998–2001 ומפקד כוחות הנ"מ בצפון בשנים 2001–2002. באוגוסט 2003 קודם לדרגת תת-אלוף ומונה למפקד כוחות הנ"מ, כיהן בתפקיד עד ספטמבר 2006, כולל בתקופת מלחמת לבנון השנייה.

לאחר שחרורו, מונה ב-2007 למנהל מפעל טכנולוגיות בחטיבת מערכות, טילים וחלל של התעשייה האווירית לישראל.

בשנת 2015, שימש כראש משלחת התעשייה האווירית בהודו עד נובמבר 2017.

בדצמבר 2017 יסד כמייסד שותף את חברת ההזנק Smart Colorist LTD ומונה בה למנכ"ל.

ביטון בעל תואר ראשון בהצטיינות בהנדסה אווירונאוטית מהטכניון, בוגר המכללה לביטחון לאומי ובעל תואר שני בהצטיינות במדעי המדינה מאוניברסיטת חיפה, ובעל תואר שני במנהל עסקים בהצטיינות מאוניברסיטת תל אביב. מתגורר ברמת גן, אב לשלושה.

ביוני 2018 הודיע ביטון על התמודדותו לראשות העיר רמת גן מטעם הליכוד.

==קישורים חיצוניים==
* [https://web.archive.org/web/20190710065051/http://ilanbiton.org.il/ אתר הבחירות של אילן ביטון] לראשות עיריית רמת גן
* [http://www.imda.org.il/Hebrew/About/board.asp?boardId=24 תא"ל (במיל.) אילן ביטון] באתר עמותת עיט
* 
* 
* 

==הערות שוליים==

קטגוריה:מנהלים ישראלים
קטגוריה:מפקדי מערך ההגנה האווירית
קטגוריה:התעשייה האווירית לישראל: מנהלי מפעלים
קטגוריה:פעילי הליכוד
קטגוריה:מתמודדים בבחירות לרשויות המקומיות בישראל
קטגוריה:רמת גן: אישים
קטגוריה:תתי-אלופים בחיל האוויר
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1957
ריקי למברט

ריקי למברט (באנגלית: Rickie Lambert; נולד ב-16 בפברואר 1982) הוא כדורגלן עבר אנגלי המשחק בעמדת חלוץ.

==קריירת מועדונים==
למברט התחיל לשחק כדורגל בקבוצת הנוער של ליברפול, כשהיה בן 10, אך שוחרר ממנה בגיל 15. את קריירת הבוגרים החל בבלקפול, שם פתח במשחקו הראשון ב-7 באוגוסט 1999
כאשר היה בן 17, אך לא שיחק הרבה בקבוצה ושוחרר בשנת 2000. למברט היה שחקן חופשי 4 חודשים, ואף נאלץ לעבוד במפעל למשקאות קלים על מנת להשלים הכנסה, עד שחתם בקבוצת הליגה השלישית, מקלספילד טאון במרץ 2001. בעונת 2001-2002 למברט נהפך לשחקן חשוב בסגל מקלספילד טאון כאשר שיחק 40 פעמים. ב-2002 למברט הועבר לסקוטפורט קאנטרי, כאשר זו שילמה למקלספילד טאון 300,000 ליש"ט. בעונתו הראשונה בסקוטפורט שיחק 32 משחקים, אך כבש רק שני שערים. עונה לאחר מכן למברט נתן את אחת מעונותיו הטובות בקריירה, כאשר שיחק 40 פעמים וכבש 12 שערים, כולל שער נגד קבוצתו לשעבר, בלקפול. בפברואר 2005 עזב את סקוטפורט לטובת רוצ'דייל, תמורת תשלום שלא פורסם. שערו הראשון של למברט היה רק 9 ימים לאחר העברתו. בעונת 2005-2006 שיחק בכל 46 משחקיה של רוצ'דייל וכבש 22 שערים.

===בריסטול רוברס===
בעונת 2006-2007, עבר למברט תמורת 200,000 ליש"ט לבריסטול רוברס. למרות השתלבותו המהירה בקבוצה, את שערו הראשון הבקיע רק בנובמבר, כאשר בריסטול רוברס ניצחה 2-0 את בארנט. בעונת 2007-2008 שיחק בכל משחקיה של בריסטול רוברס והבקיע במדיה 19 שערים, והיה למלך הערים של הקבוצה באותה העונה. בעונה שלאחר מכן היה למברט אחד השחקנים הטובים בליגה וסיים את העונה עם תואר מלך שערי הליגה כאשר כבש 29 שערים.

===סאות'המפטון===
ב-10 באוגוסט 2009, למברט עבר לסאות'המפטון תמורת מיליון ליש"ט. באותה העונה למברט היה מלך השערים של סאות'המפטון עם 36 שערים בכל המסגרות. ב-12 בפברואר 2011, כבש את שערו ה-50 במדי סאות'המפטון. בעונת 2010-2011 היה מלך השערים של סאות'המפטון עם 21 שערים. ביולי 2011 חתם על חוזה ל-3 עונות נוספות, עד 2014. למברט היה שותף לעלייתה המחודשת של סאות'המפטון לפרמייר ליג בעונת 2011-2012. ב-2013 האריך שוב את חוזהו בסאות'המפטון, הפעם עד 2016. ב-2012-2013 היה מלך השערים של סאות'המפטון פעם שלישית, הפעם עם 15 שערים.

ב-2 ביוני 2014 חתם במועדון נעוריו ליברפול תמורת 4 מיליון אירו. 

ב-31 ביולי 2015 חתם לשנתיים בווסט ברומיץ' אלביון תמורת 3 מיליון אירו.

ב-31 באוגוסט 2016 חתם למברט לשנתיים בקארדיף סיטי בהעברה חופשית. ב-2 באוקטובר 2017 הודיע על פרישה מכדורגל.

==חיים אישיים==
למברט נשוי לאיימי. לזוג שלושה ילדים. בתם השלישית, נולדה ב-8 באוגוסט 2013, היום בו זומן לסגל נבחרת אנגליה בפעם הראשונה.

== קישורים חיצוניים ==

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני בלקפול
קטגוריה:כדורגלני בריסטול רוברס
קטגוריה:כדורגלני סאות'המפטון
קטגוריה:כדורגלני ליברפול
קטגוריה:כדורגלני וסט ברומיץ' אלביון
קטגוריה:כדורגלני קארדיף סיטי
קטגוריה:כדורגלני נבחרת אנגליה
קטגוריה:כדורגלני מונדיאל 2014
קטגוריה:אנגלים שנולדו ב-1982
פרדי קינג

פרדי קינג (באנגלית: Freddie King; 3 בספטמבר 1934 - 28 בדצמבר 1976) היה גיטריסט וזמר בלוז אמריקני רב-השפעה. הוא נחשב אחד משלושת "מלכי" ("the Three Kings") הבלוז החשמלי (אלקטריק בלוז) לצד אלברט קינג ובי בי קינג.

==ביוגרפיה==
פרד כריסטיאן נולד בעיירה גילמר שבטקסס לאלה מאי קינג ולג'יי טי כריסטיאן. אמו זיהתה את העניין שלו במוזיקה והחלה ביחד עם אחיה ללמד אותו גיטרה. בגיל צעיר הוא הושפע מלייטנינג הופקינס ולואיס ג'ורדן. בסתיו 1949 פרדי ומשפחתו עברו לשיקגו.

בשנות נעוריו המאוחרות הוא החל לאהוב בלוז "קשוח" יותר, השיקגו בלוז. בשיקגו הוא החל לבקר במועדוני בלוז מקומיים ואף הקים להקה עם שניים מחבריו, להקת ה-"Every Hour Blues Boys". ב-1952 הוא החל לעבוד בבית חרושת לפלדה, באותה שנה הוא התחתן עם ילידת טקסס ג'סי ברנט, שאיתה לבסוף הביא שבעה ילדים.

באמצע שנות ה-50 קינג החל לנגן עבור חברות תקליטים שונות. הוא ניסה לנגן עבור צ'ס רקורדס, אך נדחה מספר פעמים. ב-1956 יצא הסינגל העצמאי הראשון שלו, "Country Boy", שלא זכה לתשומת לב גדולה.

ב-1959 קינג זכה להכיר את סוני תומפסון שהיה צייד כישרונות של חברת התקליטים "King Records" בסינסינטי. הבעלים של החברה, סיד נייתן, חתם עם קינג חוזה ב-1960.באוגוסט 1960 קינג הוציא הסינגלים "Have You Ever Loved a Woman" ו-"You've Got to Love Her with a Feeling" ובהמשך את הקטע האינסטרומנטלי "Hide Away". הקטע היה פורץ דרך בזמנו וסגנונו לא היה מוכר לקהל הלבן, הוא זכה להצלחה רבה והפך לקלסיקת בלוז. לאחר ההצלחה עם "Hide Away" הוא המשיך להקליט קטעים אינסטרומנטליים רבים. ג'סי, רעייתו של קינג שלא אהבה את השפעת חיי הלילה של שיקגו על בעלה, עזבה אותו בסתיו 1962 ועברה לדאלאס. הוא בעקבותיה עזב את העיר שאהב, שיקגו, באביב 1963. בדאלאס קינג עיצב את הסגנון הייחודי שלו והחל להתנסות עם סגנונות שונים של מוזיקה.

החוזה עם "King Records" פג ב-1966. נגן הסקסופון והמפיק קינג קרטיס החתים את קינג באטלנטיק רקורדס ב-1968. לאחר שהוציא שני אריכי-נגן, ובעקבות הופעתו ב"טקסס פופ פסטיבל" ב-1969, הוא חתם בחברת התקליטים החדשה של ליאון ראסל "Shelter Records". שלושת האלבומים שקינג הקליט עבור "Shelter" זכו להצלחה מסחרית ולהופעותיו היה ביקוש רב.

קינג החל להופיע ולעבוד עם גדולי הכוכבים באותה תקופה, כמו Grand Funk Railroad, קרידנס קלירווטר רבייבל ואריק קלפטון. עם האחרון הוא יצא לסיבוב הופעות והשניים הפכו לחברים. מאוחר יותר ב-1974 קינג חתם בחברת התקליטים של קלפטון RSO רקורדס. הוא הספיק להקליט עבורם שני תקליטים לפני שנפטר מכיב פפטי ודלקת לבלב בגיל 42 לאחר שנה אינטנסיבית מאוד של הופעות.

==הנצחה ומורשת==
מושלת טקסס אן ריצ'רדס הכריזה ב-1993 על ה-3 בספטמבר כ"יום פרדי קינג", כבוד הניתן לכוכבים בודדים.קינג הוצב במקום ה-15 ברשימת 100 הגיטריסטים הגדולים בכל הזמנים של הרולינג סטון.ב-2012 הוא נבחר להיכלל בהיכל התהילה של הרוק אנד רול.

==דיסקוגרפיה==

==קישורים חיצוניים==

* 

* 
* 

==הערות שוליים==

קטגוריה:מוזיקאים אמריקאים
קטגוריה:גיטריסטים אמריקאים
קטגוריה:זמרים-יוצרים אמריקאים
קטגוריה:מוזיקאי בלוז
קטגוריה:חברי היכל התהילה של הרוק אנד רול
קטגוריה:זמרי בלוז

קטגוריה:אמריקאים שנולדו ב-1934
קטגוריה:אמריקאים שנפטרו ב-1976
ויטלי פרידזון

ויטלי פרידזון (ברוסית: Виталий Валерьевич Фридзон; נולד ב-14 באוקטובר 1985 בקלינטסי, מחוז בריאנסק, רוסיה) הוא כדורסלן רוסי, המשחק בזניט סנקט פטרבורג ובנבחרת רוסיה. גובהו 1.95 מטרים. משחק בעיקר בעמדת הקלע, אך יכול לשחק גם בעמדת הרכז.

==קריירה==
===השנים הראשונות===
פרידזון התחיל את הקריירה המקצועית שלו בשנת 2001 עם הקבוצה הרוסית קרסניה קריליה סמרה, ושיחק שם עד סוף עונת 2003-04.

===חימקי===
בעונת 2004-05 עבר פרידזון לחימקי מוסקבה. עם חימקי, הוא זכה בגביע הרוסי בשנת 2007 ובאליפות הליגה המאוחדת של VTB בשנת 2011, באותה שנה הוא גם נבחר ל-MVP של הליגה. שנה לאחר מכן בעונת 2011/2012, הוא זכה עם חימקי ביורוקאפ, מה שהרוויח לו ולקבוצתו מקום בעונת 2012/2013 של היורוליג לאחר שנת היעדרות מהמפעל. בעונת 2012-13 הוא סיפק את ממוצע השיא שלו עם 11.4 נקודות ו-2.2 ריבאונדים למשחק ב-24 משחקי היורוליג שבהם השתתף. למרות היכולת שלו, קבוצתו לא זכתה באף תואר בעונה זו.

===צסק"א מוסקבה===
ב-13 ביוני 2013, פרידזון חתם על חוזה לשנתיים עם אופציה לעונה שלישית בקבוצת הפאר הרוסית צסק"א מוסקבה. בעונת היורוליג הראשונה שלו בצסק"א, הוא סיפק ממוצע של 7.5 נקודות, 1.5 ריבאונדים ו-1.1 אסיסטים למשחק ב-31 משחקים שבהם השתתף.

בעונת 2014-15, צסק"א הצליחה להגיע לשלב הפיינל פור ביורוליג בעונה הרביעית ברציפות, לאחר שהדיחה את פנאתינייקוס פעם שנייה ברציפות בשלב רבע הגמר לאחר ניצחון של 3-1. עם זאת, במשחק חצי הגמר מול אולימפיאקוס היא הפסידה למרות היותה פייבוריטית מוחלטת לניצחון על פי התקשורת. בסופו של דבר צסק"א סיימה את העונה במקום השלישי לאחר ניצחון על פנרבחצ'ה. פרידזון סיים את עונה זו עם ממוצע דומה לעונתו הקודמת עם 7.8 נקודות, 2.3 ריבאונדים ו-1.4 אסיסטים למשחק ב-23 המשחקים ששיחק ביורוליג. פרידזון סיים את עונה זו בצסק"א עם זכייה באליפות הליגה המאוחדת של VTB לאחר שניצח את חימקי מוסקבה 3-0 בסדרת הגמר.

בעונת 2015-16, פרידזון זכה לראשונה ביורוליג עם צסק"א לאחר ניצחון בגמר על פנרבחצ'ה.

ב-16 ביוני 2016, הוא חתם עם חוזה מחודש עם הקבוצה לשנתיים נוספות עם אופציה לעונה שלישית.

===לוקומוטיב===
ב-25 ביולי 2018, פרידזון עבר ללוקומוטיב קובאן וחתם על חוזה לשנתיים.
===זניט===
ב-18 ביולי 2020, פרידזון עבר לזניט לחוזה של שנה אחת.

==נבחרת רוסיה בכדורסל==
ויטלי פרידזון משחק גם בנבחרת רוסיה בכדורסל, איתה זכה בשני מדליות ארד. אחת באליפות אירופה בכדורסל 2011 והשנייה באולימפיאדת לונדון 2012.

==קישורים חיצוניים==

* [http://www.euroleague.net/competition/players/showplayer?pcode=LLH פרופיל השחקן באתר היורוליג]
* [http://basketball.eurobasket.com/player/Vitaliy_Fridzon/Russia/CSKA_Moscow/61425 פרופיל השחקן באתר היורובאסקט]

==הערות שוליים==

קטגוריה:כדורסלנים רוסים
קטגוריה:כדורסלני נבחרת רוסיה
קטגוריה:כדורסלני צסק"א סמרה
קטגוריה:כדורסלני חימקי
קטגוריה:כדורסלני צסק"א מוסקבה
קטגוריה:כדורסלני לוקומוטיב קובאן
קטגוריה:מדליסטים אולימפיים רוסים
קטגוריה:כדורסלנים באולימפיאדת לונדון (2012)
קטגוריה:כדורסלנים באולימפיאדת בייג'ינג (2008)
קטגוריה:רוסים שנולדו ב-1985
צ'רניאחובסק

צ'רניאחובסק (ברוסית: Черняховск, עד שנת 1946 נקראה בשמה הגרמני "אינסטרבורג" Insterburg , בליטאית: Įsrutis, בפולנית: Wystruć) היא עיר במרכז המובלעת הרוסית קלינינגרד, ומשמשת כמרכז המנהלי של ראיון צ'רניאחובסקי. העיר שוכנת בנקודה בה נפגשים הנהרות אינסטרוץ' (Инструч) ואנגראפה (Анграпа), ויוצרות את נהר פרגוליה.

==היסטוריה==
בשנת 1336, במסגרת מסע הצלב הפרוסי, הקימו אנשי המסדר הטבטוני מבצר, במקום בו מצוי העיר. בשנת 1376, במסגרת מסעי הצלב הצפוניים, נחרב המקום. ב-10 באוקטובר 1583 הוענקו לאינסטרבורג זכויות עיר. עם הקמת ממלכת פרוסיה בשנת 1701, נכללה בה אינסטרבורג.

העיר הייתה במאה ה-19 תחת שלטון פרוסי. בשנת 1905 נמנו בעיר כ-20,000 תושבים. בתחילת מלחמת העולם הראשונה נכבשה העיר בידי הרוסים.

באפריל 1943 הפציצו מטוסים רוסים את העיר ובדיווחים נטען שהעיר הייתה ל, גיהנם של אש". ביולי 1944, בעקבות כיבוש גרודנו, הוחל בפינוי נשים וילדים מאיסטרבורג ומכלל רפוסיה המזרחית. בסוף יולי דיווח רדיו גרמניה שהאזרחים בעיר צוידו בנשק ונשלחו לסייע בחזית נגד הפלישה הרוסית. לקראת סוף אוקטובר הוחל על ידי הצבא האדם בתנועת מלקחיים לכיבוש העיר וב-22 בינואר 1945 נכבשה העיר בידי הצבא האדום.

ב-1946 הוחלף שמה לצ'רניאחובסק על שם הגנרל הסובייטי איוואן צ'רניאחובסקי שנהרג בקרבות במזרח פרוסיה בפברואר 1945.

==יהודים==
בשנת 1905 נמנו בעיר 367 יהודים. הקהילה היהודית ב"אינסטרבורג" השתייכה לאיגוד הקהילות של מזרח פרוסיה. בשנת 1938 הייתה הקהילה בין הנפגעות של פוגרומי ליל הבדולח, בהם נחרב בית הכנסת אינסטרבורג.

רבי מקס בארמן היה רב באינסטרבורג.

== ערים תאומות ==
לצ'רניאחובסק חמש ערים תאומות:
* 
* 
* 
* 
* 

== קישורים חיצוניים ==

* 

==הערות שוליים==

קטגוריה:מחוז קלינינגרד: ערים
קטגוריה:ערים גרמניות לשעבר
קטגוריה:יישובים שהוקמו במאה ה-14
אנזו

Ensō{{כ}} (2000) מאת קאנג'ורו שיבאטה. חלק מהאמנים מציירים אנזו פתוח, אחרים מציירים אותו סגור בקצהו

בזן בודהיזם, אנסו (円相, "מעגל") הוא מעגל המצויר בכתב יד במשיחת מכחול 'חסרת עכבות'. "מעגל הזן", בשמו השני מבטא רגע בו הנפש חופשייה לתת לגוף ליצור.

סמל האנסו מסמל הארה טהורה, כוח, אלגנטיות, את היקום ו'מו' (ריקות). ציור אנזו הוא תרגול משמעתי של אמני טכניקת ציור הדיו "סומי-אי" (墨絵). הכלים והשיטה של ציור האנסו זהים לאלה המשמשים לקליגרפיה יפנית מסורתית - מכחול (筆) ונייר "וואשי" . סימן האנזו מצויר לרוב במשיחת מכחול יחידה, כשהציור נעשה לפי כללי הקליגרפיה היפנית (סושו 草書) משיחת המכחול נעשית באִבְחָה אחת. ברגע שהאנזו צויר, אין לשנות אותו. צורת משיחת האנסו מעידה על אופי היוצר שלו ועל ההֶקשר של היצירה בתקופה קצרה ורציפה של זמן. ציור אנסו היא מטלה רוחנית שניתן לבצע אפילו פעם ביום.

==קישורים חיצוניים==

קטגוריה:בודהיזם
טרזה ברנדל

טרזה ברנדל (בגרמנית: Therese Brandl; 1 בפברואר 1902 – 28 בינואר 1948) הייתה שומרת במחנות הריכוז של הנאצים. במרץ 1942 הייתה ברנדל אחת מקומץ של נשות אס אס שהוצבו במחנה אושוויץ I. תפקידה במחנה היה להשגיח על האסירות בביתני המיון וניתנה לה דרגת אס אס "רפורט-אאופזהרין" (דרגת האס אס הנמוכה ביותר שניתנה לנשים על מנת שיוכלו לפקח על האסירות במחנות). באוקטובר 1942 היא הועברה לאזור אחר במחנה, אושוויץ-בירקנאו, שהיה "מפעל המוות" של אושוויץ. היא הורשעה בפשעים נגד האנושות לאחר המלחמה במשפט אושוויץ הראשון והוצאה להורג.

==פועלה בשירות הנאצים==

היא נולדה בעיירה קטנה במחוז בוואריה. החלה לשרת במחנה ראוונסבריק במרץ 1940 תחת פיקודה של אשת האס אס "אובר-אאופזהרין" (בגרמנית: שומרת בכירה) מריה מנדל. במהרה עלתה בסולם הדרגות. במחנה היה תפקידה לספור את הנשים במסדרי הבוקר ולחלק עונשים. גם במחנה אושוויץ עלתה בזריזות בדרגות והייתה ל-"ארסט-אאופזהרין" (שומרת ראשונה) יחד עם אירמה גרזה ומרגוט דרקסלר. בקיץ 1943 זכתה למדליה מהרייך השלישי בגין "התנהלותה הטובה" במחנות. 

בנובמבר 1944, עם התקדמות הצבא האדום לעבר גרמניה, היא נשלחה ליער מוהלדורף שם ניצב תת-מחנה של דכאו, ביחד עם מריה מנדל, והיא הורדה בדרגה ל"אאופזהרין" (שומרת זוטרה). לא נמצאו הרבה דו"חות על פעילותה במוהלדורף. לבסוף היא נמלטה מתת-המחנה מוהלדורף ב-27 באפריל 1945, שבועות ספורים לפני הגעתם של חיילי צבא ארצות הברית לאזור.

ב-29 באוגוסט 1945 עצר אותה הצבא האמריקאי בהרי בוואריה ושלח אותה למחנה מעצר לצורך חקירה. בנובמבר 1947 היא נשפטה על ידי רשויות פולין יחד עם מריה מנדל, הילדגרד לכרט ואליס אורלובסקי במשפט אושוויץ הראשון, שנערך בקרקוב. ב-22 בדצמבר 1947, ברנדל נמצאה אשמה בסלקציית אסירים שנשלחו למוות. היא הוצאה להורג בתלייה בכלא מונטלופיך ב-28 בינואר 1948.

==קישורים חיצוניים==

קטגוריה:סגל מחנות אושוויץ
קטגוריה:פושעות מלחמה נאציות שהוצאו להורג
קטגוריה:פושעי מלחמה נאצים שהוצאו להורג
קטגוריה:נשות סגל מחנות ריכוז והשמדה
קטגוריה:נשים שהוצאו להורג בתלייה
קטגוריה:אישים שהוצאו להורג בפולין
קטגוריה:גרמניות שנולדו ב-1902
קטגוריה:גרמנים שנולדו ב-1902
קטגוריה:נפטרות ב-1948
קטגוריה:גרמנים שנפטרו ב-1948
סבולץ'-סטמאר-ברג

סבולץ'-סטמאר-ברג (בהונגרית: Szabolcs-Szatmár-Bereg) הוא מחוז בחלקה הצפון-מזרחי של הונגריה. מצפון גובל המחוז בסלובקיה ובמחוז בורשוד-אבאוי-זמפלן, בצפון-מזרח הוא גובל באוקראינה, בדרום-מזרח ברומניה, ובדרום-מערב במחוז היידו-ביהר. בירת המחוז היא העיר נירג'האזה.

סבולץ'-סטמאר-ברג הוא המחוז המזרחי ביותר בהונגריה. ניתן לחלק את המחוז לשני אזורים עיקריים: בחלקו המזרחי והצפוני משתרע עמק הטיסה העליון על שם נהר הטיסה הזורם דרכו, ובחלקו האחר אזור הנירשג (בהונגרית: Nyírség) על שם עצי השדר הנפוצים בו. במחוז 27 ערים, ובסך הכול 229 יישובים.

==היסטוריה==
גבולותיו של המחוז והמחוזות השכנים עברו שינויים תכופים לאורך השנים. הגבולות הנוכחיים נקבעו בשנת 1950 על ידי איחוד שתי מחוזות: סבולץ' וסטמאר-ברג. ב-1989 שונה שם המחוז מסבולץ'-סטמאר לשמו הנוכחי. בעקבות חוזה טריאנון הועברו חלקים ניכרים ממחוז סטמאר ההיסטורי לרומניה ורובו של מחוז ברג ההיסטורי נמצא כיום בתחומי אוקראינה.

==קישורים חיצוניים==

* 

קטגוריה:הונגריה: מחוזות
ג'ואון אושאניווה

ג'ואון אושאניווה (באנגלית: Juwon Oshaniwa; נולד ב-14 בספטמבר 1990) הוא כדורגלן ניגרי המשחק בעמדת המגן השמאלי. משחק באקווה יונייטד מליגת העל הניגרית, ובעברו ערך 17 הופעות במדיה של נבחרת ניגריה.

אושאניווה החל את הקריירה שלו בקווארה יונייטד, ולאחר מכן שיחק גם בלובי סטארס ובשארקס. ב-12 בספטמבר 2012 הגיע לישראל וחתם לארבע שנים במועדון ספורט אשדוד. יום למחרת ערך את הופעת הבכורה שלו בניצחון 1-2 נגד בית"ר ירושלים. ב-6 ביולי 2015 חתם בהארט אוף מידלות'יאן הסקוטית תמורת 150 אלף אירו.

ב-11 בינואר 2012 ערך אושאניווה את הופעת הבכורה שלו במדי נבחרת ניגריה. אושאניווה זכה עם הנבחרת בגביע אפריקה לאומות 2013 וזומן לסגל הנבחרת לקראת מונדיאל 2014. ב-2018 חתם באקווה יונייטד מליגת העל הניגגרית.

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:מגני כדורגל ניגרים
קטגוריה:כדורגלני נבחרת ניגריה
קטגוריה:כדורגלני שארקס
קטגוריה:כדורגלני מועדון ספורט אשדוד
קטגוריה:כדורגלני הארטס
קטגוריה:כדורגלנים זרים בישראל
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:ניגרים שנולדו ב-1990
אוסטין אג'ידה

אוגוסטין (אוסטין) אמאמצ'וקוו אג'ידה (באנגלית: Augustine Amamchukwu Ejide; נולד ב-8 באפריל 1984) הוא כדורגלן ניגרי המשחק בעמדת השוער.

==קריירה==
אג'ידה התחיל את הקריירה שלו בגאבורס אינטרנסיונל, וכבר בגיל 15 עלה לקבוצה הבוגרת. בשנת עבר לאטואל דו סאהל מתוניסיה. בשנת עבר לבסטיה מצרפת במדיה שיחק שלוש עונות.

ב-17 בדצמבר 2009 הגיע לישראל וחתם בהפועל פתח תקווה. אחרי שירד עם הקבוצה לליגה הלאומית בתום עונת , חתם בהפועל באר שבע. בעונת סיים עם הקבוצה במקום השני בליגת העל, ובעונת סיים עמה במקום השלישי והגיע עמה לגמר גביע המדינה, בו ספג שישה שערים בתבוסתה של קבוצתו 2–6 למכבי תל אביב. לאחר שלוש שנים בקבוצה, שוחרר אג'ידה מהפועל באר שבע.

ב-25 במאי 2017, לאחר שלא שיחק במשך שנתיים, חתם אג'ידה בהפועל חדרה, העולה החדשה לליגה הלאומית. בשל בעיית ויזה שמנעה את כניסתו לישראל, שוחרר מהקבוצה בטרם פתיחת העונה אך הצטרף בחזרה לסגל לאחר שהוסדרה האשרה בחודש נובמבר. אג'ידה הפך לשוער הראשון של הקבוצה, פתח ב-28 משחקי ליגה וסייע לקבוצה להשלים עליית ליגה שנייה ברציפות ולחזור לליגת העל לאחר 39 שנים.

ב-26 ביוני 2019 האריך את חוזהו בקבוצה לעונה נוספת.
ב-31 ביולי 2020 חתם בשורות היורדת הטרייה לליגה הלאומית סקציה נס ציונה.

===קריירה בינלאומית===
בשנת זומן אג'ידה לראשונה לסגל נבחרת ניגריה, אך הופעת הבכורה שלו הייתה רק ב-23 בינואר 2006 בניצחון 1–0 נגד . אג'ידה השתתף עם הנבחרת במונדיאל 2002, גביע אפריקה לאומות 2004, גביע אפריקה לאומות 2006, גביע אפריקה לאומות 2008, גביע אפריקה לאומות 2010, מונדיאל 2010, וזכה עם הנבחרת בגביע אפריקה לאומות 2013 ובגביע הקונפדרציות 2013.

==קישורים חיצוניים==

* 

==הערות שוליים==

קטגוריה:כדורגלנים ניגרים
קטגוריה:שוערי כדורגל ניגרים
קטגוריה:כדורגלני נבחרת ניגריה
קטגוריה:כדורגלני אטואל דו סאהל
קטגוריה:כדורגלני בסטיה
קטגוריה:כדורגלני הפועל פתח תקווה
קטגוריה:כדורגלני הפועל באר שבע
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:כדורגלני מונדיאל 2002
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2013
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:ספורטאים ניגרים בצרפת
קטגוריה:ספורטאים ניגרים בישראל
קטגוריה:ניגרים שנולדו ב-1984
טורון (גיל גאולוגי)

[[תאלרורוס לצד אכילובאטורים בטורון.]]
הטורון הוא הגיל השני מתור ותת-תור הקרטיקון העליון. הוא מציין תקופה שהתרחשה לפני 93.5±0.8 מיליון שנה ל-89.3±1 מיליון שנה. הטורון החל אחרי הקנומן והתרחש לפני הקוניאק.

בתחילת הטורון התרחש אירוע של מחסור בחמצן שגרם להכחדה של מספר מינים.
כשייך לתור הקרטיקון, גיל הטורון התאפיין במיני דינוזאורים רבים ששלטו באוויר, בים וביבשה. בישראל, שהייתה מכוסה בתקופה זו בים, שקעו סלעי משקע ואין עדויות לדינוזאורים באזור.

== המסלע בישראל ==
סלעי הטורון שייכים לחבורת יהודה:
* בצפון הארץ שקעה תצורת בענה המורכבת בעיקר מסלע גירי עם מאובני רודיסטים, מעט דולומיט ומעט חוואר.
* במישור החוף ובמרכז הארץ שקעה תצורת דליה המורכבת בעיקר מחוואר ירוק עם ביטומן, מעט גיר וריבוי מאובנים.
* בנגב שקעו תצורות דרורים, שבטה ונצר המורכבות בעיקר מגיר, חוואר, תרכיזי צור ומעט דולומיט וגיר קירטוני.

==קישורים חיצוניים==

* 

קטגוריה:קרטיקון
טומסטון (קומיקס)

טומסטון (באנגלית: Tombstone, "מצבה") הוא דמות בדיונית של נבל-על, המופיע בחוברות הקומיקס ספיידרמן ביקום מארוול קומיקס. הדמות הופיעה לראשונה בחוברת Web of Spider-Man #36 ממרץ 1988 ונוצרה על ידי הכותב גרי קונוויי והמאייר אלכס סאביוק.

טומסטון הוא האלטר אגו של לוני תומפסון לינקולן, לבקן שנולד וגדל בהארלם שבניו יורק. בילדותו סבל לוני מבריונות בשל גוון עורו, אם כי ילד אחד מכיתתו נחלץ לעזרתו, ג'ו "רובי" רוברטסון. לוני הבודד התייחס לרובי בבריונות שאותה החשיב בצורה מעוותת לידידות. הצקותיו נפסקו כשרובי פרסם את מעלליו בעיתון בית-הספר והשניים נפרדו בסיום הלימודים. בעוד רובי נעשה לעיתונאי במערכת העיתון "הדיילי ביוגל", לוני נעשה ללוחם בקרבות רחוב לא-חוקיים בכינוי "טומסטון". הוא נעשה בהמשך לאוכף חוק להשכרה הפועל בשירות ראשי העולם התחתון. לאחר שהושכר להרוג אדון פשע מקומי בפילדלפיה, לוני התגלה בידי אחד מאנשי-הקשר של רובי, שיידע אותו על מעשיו של לוני. בהגיעו למקום גילה רובי כי טומסטון הרג את איש-הקשר ונמלט מהמקום. רובי שמר על שתיקה במשך עשרים שנה, שבמהלכן נעצר לוני כמה פעמים ושוחרר כאשר עדי התביעה נעלמו או שינו את דעתם. לבסוף הושכר לוני בידי האמרגן, שליחו של הקינגפין, לשמש כאוכף חוק בניו יורק.

רובי החליט לשבור שתיקה, הקליט קלטת אודות מעשיו של לוני וקבע עמו פגישה בפארק באטרי. לוני שבר את גבו של רובי אחרי שהוא הציע לו להסגיר את עצמו לרשויות החוק, אך לא הרג את ידידו בשל עברם המשותף. הקלטת שהקליט רובי הגיעה לידיו של הצלם פיטר פארקר, ולוני בתגובה איים על חייה של אשתו, מרי ג'יין ווטסון-פארקר. פארקר, למעשה גיבור-העל ספיידרמן, לחם בלוני באטלנטה והצליח להביס אותו. הודות לקלטת ולעדותו של רובי, לוני נשלח למאסר. בכלא ניסה להפליל את רובי ברצח, אך רובי זוכה במשפט. לאחר שברח מהכלא חבר לוני לנבל-על בשם מולטן מן והחליט לנקום בספיידרמן. הוא החליט לארוב לרובי במתקן של תעשיות אוסקורפ, אך התגלה בידי ספיידרמן ונורה בידי רובי. לוני נאלץ להימלט לחדר ששוחרר בו כימיקל ניסיוני, שהעניק ללוני יכולות פיזיות על-אנושיות.

בשנים הבאות המשיך לוני במעשיו, שהובילו אותו לעימותים עם גיבורי-על דוגמת לוק קייג' ואיירון פיסט, דרדוויל, המעניש, מון נייט, דדפול וגמביט. בהמשך התגלה כי ללוני בת בשם ג'ניס, שנעשתה לחיפושית השישית והצטרפה לקבוצת ששת המרושעים.

== קישורים חיצוניים ==
* [https://www.marvel.com/characters/tombstone דף הדמות] באתר הרשמי של חברת מארוול קומיקס
* [https://marvel.fandom.com/wiki/Tombstone דף הדמות] בפרויקט פאנדום של מארוול קומיקס

קטגוריה:נבלי על במארוול קומיקס
קטגוריה:ספיידרמן: דמויות
קטגוריה:אפרו-אמריקאיים בדיוניים
ג'יימס הולנד

ג'יימס רוברט הולנד (באנגלית: James Robert Holland; נולד ב-15 במאי 1989) הוא כדורגלן אוסטרלי המשחק באוסטריה וינה ובנבחרת אוסטרליה.

==קריירת מועדונים==
אחרי שעבר במרכז לפיתוח ספורטאים בניו סאות' ויילס ה-NSWIS ובמרכז לפיתוח כישרונות בכדורגל באוסטרליה ה-AIS, הצטרף הולנד בגיל 18 לקבוצת הבוגרים של סנטרל קואסט מארנירס במדיה שיחק 3 משחקים בגביע ובקיץ עבר לניוקאסל ג'טס. הולנד ערך את הופעת בכורה הא-ליגה נגד ולינגטון פיניקס בו גם כבש את שער הבכורה, והפך לכובש הצעיר בתולדות הליגה. באוקטובר הוא חתם לשנתיים הבאות בקבוצה. בעונת זכה עם הקבוצה באליפות הראשונה לאחר ניצחון נגד סנטרל קוסט מארינרס. ב-11 בינואר 2009 חתם בא.ז. אלקמאר ל-4 וחצי שנים תמורת 650,000 דולר. לאחר שלא השתלב באלקמאר, הושאל ב-19 בינואר 2011 לספרטה רוטרדם עד לסיום העונה. ב-17 בינואר 2012 חתם באוסטריה וינה לשנה וחצי. בעונת זכה עם הקבוצה באליפות ראשונה אחרי 7 שנים, ואף העפיל איתה לשלב הבתים של ליגת האלופות. בקיץ 2015 חתם בדיסבורג מהבונדסליגה השנייה.

==קריירה בינלאומית==
בצעירותו הולנד שיחק בנבחרת הצעירות של אוסטרליה. בקיץ הולנד השתתף עם הנבחרת בגביע העולם בכדורגל עד גיל 20 שנערך במצרים. ב-11 באוקטובר 2008 זכה עם נבחרת הנוער של אוסטרליה באליפות מזרח אסיה בכדורגל עד גיל 19 אחרי ניצחון 1–3 בפנדלים נגד כאשר הולנד הבקיע את אחד הפנדלים. באותה שנה ערך את הופעת הבכורה שלו במדי הנבחרת הבוגרת נגד .

==תארים==
אוסטרליה:
*גביע דרום מזרח אסיה עד גיל 19: 

ניוקאסל ג'טס
*אליפות אוסטרליה: 

אוסטריה וינה:
*אליפות אוסטריה: 

== קישורים חיצוניים ==

קטגוריה:כדורגלנים אוסטרלים
קטגוריה:קשרי כדורגל אוסטרלים
קטגוריה:כדורגלני סנטרל קואסט מארינרס
קטגוריה:כדורגלני ניוקאסל ג'טס
קטגוריה:כדורגלני א.ז. אלקמאר
קטגוריה:כדורגלני ספרטה רוטרדם
קטגוריה:כדורגלני אוסטריה וינה
קטגוריה:כדורגלני דיסבורג
קטגוריה:כדורגלני אדלייד יונייטד
קטגוריה:כדורגלני ליאונינג ווהווין
קטגוריה:כדורגלני ל.א.ס.ק. לינץ
קטגוריה:כדורגלני נבחרת אוסטרליה
קטגוריה:כדורגלני מונדיאל 2014
קטגוריה:אוסטרלים שנולדו ב-1989
יוטו נגטומו

יוּטוֹ נָגָטוֹמוֹ (ביפנית: 長友 佑都, נולד ב-12 בספטמבר 1986) הוא כדורגלן יפני המשחק בעמדת המגן בקבוצת טוקיו מליגת העל היפנית ובנבחרת יפן.

==תחילת הקריירה==
נגטומו נולד בסייג'ו שבמחוז אהימה שבדרום יפן. סבו ואח סבו היו רוכבי אופני מסלול (במרוץ קיירין) מפורסמים ביפן. הוא החל לשחק כדורגל בילדותו אך לא בלט ברמה האזורית. לאחר סיום לימודיו בתיכון הצליח הודות לציוניו הטובים, להירשם לאוניברסיטת מייג'י שבטוקיו כסטודנט מן המניין. הוא החל לשחק בקבוצת הכדורגל של האוניברסיטה אך סבל מבקע ורק ב-2006 החל לשחק ולבלוט בקבוצתו כבלם קדמי. במהרה נבחר לנבחרת האוניברסיטאות של יפן וייצג את יפן באוניברסיאדת בנגקוק ב-2007. הוא אף ייצג את נבחרת יפן הצעירה (עד גיל 22) במשחקים הקדם-אולימפיים ב-2007–2008. הוא נבחר לרשימת השחקנים המיועדים להתקדמות, דבר שאפשר לו לשחק במדי טוקיו בעת שהיה עדיין סטודנט. ב-2008 חתם באופן רשמי עם המועדון.

==קריירה בקבוצות==
נגטומו שיחק במשך קרוב ל-4 שנים בטוקיו. ביולי 2010 הוא הושאל לקבוצה האיטלקית צ'זנה, ששיחקה בסרייה א' והחל לשחק בה. כושרו הטוב בצ'זנה והצטיינותו במשחקי גביע אסיה בינואר 2011 הביאו להחתמתו בקבוצת הפאר האיטלקית, אינטר מילאנו בסוף ינואר 2011. בכך הפך לכדורגלן האסייתי הראשון במדי אינטר. הוא ערך את הופעת הבכורה שלו כמספר 55 באינטר ב-6 בפברואר 2011 כשהחליף את וסלי סניידר בניצחון 3:5 על רומא. במהרה תפס נגטומו מקום בהרכב הראשון של הקבוצה, בין היתר, הודות לרב-גוניותו בתפקוד במערך האחורי של הקבוצה. בסיום העונה השלימה אינטר את רכישתו מצ'זנה לפי ערך של קרוב ל-11 מיליון אירו.

ב-31 בינואר 2018 נגטומו הושאל לגלאטסראיי הטורקית.

ב-31 באוגוסט 2020 חתם במרסיי הצרפתית.

בתחילת ספטמבר 2021, אחרי 11 שנים של משחק בליגות אירופאיות, הוא חתם עם קבוצת ליגת העל היפנית, טוקיו, חוזה עד ינואר 2023.

==קריירה בנבחרת יפן==
נגטומו שיחק בנבחרתה הצעירה של יפן במשחקי טורניר הכדורגל של אולימפיאדת בייג'ינג ב-2008. האוהדים היפנים תלו תקוות רבות בנבחרתם שכללה גם את קייסוקה הונדה ושינג'י קגאווה הצעירים, אך זו נכשלה כליל והפסידה בשלושת משחקי הבית המוקדם.

הוא ערך את הופעת הבכורה הבינלאומית שלו בנבחרת הלאומית של יפן ב-24 במאי 2008 במשחק ידידות נגד חוף השנהב. את שער הבכורה שלו במדי הנבחרת הלאומית הוא הבקיע במשחק ידידות נגד סוריה ב-13 בנובמבר 2008.

במונדיאל 2010 שנערך בדרום אפריקה שיחק נגטומו בשורות הנבחרת שהעפילה לשמינית הגמר שם נוצחה בדו-קרב בעיטות 11 לאחר 0:0 מול פרגוואי. נגטומו הצטיין במשחקו כמגן ונבחר על ידי מאמן ארסנל באותה עת, ארסן ונגר, כאחד ממצטייני הטורניר.

נכלל בסגל נבחרת יפן לטורניר מונדיאל 2022.

==קישורים חיצוניים==

* 

* 

==הערות שוליים==

קטגוריה:כדורגלנים יפנים
קטגוריה:מגני כדורגל יפנים
קטגוריה:כדורגלני טוקיו
קטגוריה:כדורגלני צ'זנה
קטגוריה:כדורגלני אינטר מילאנו
קטגוריה:כדורגלני גלאטסראיי
קטגוריה:כדורגלני אולימפיק מרסיי
קטגוריה:כדורגלני נבחרת יפן
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2010
קטגוריה:כדורגלני גביע אסיה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:יפנים שנולדו ב-1986
אליפות וימבלדון 1877

אליפות וימבלדון 1877 הייתה תחרות טניס ראשונה שנערכה באצטדיוני הטניס בווימבלדון ובמרוצת השנים היא התפתחה לתחרות טניס חשובה.

בתחרות השתתפו 22 ספורטאים בריטים שהתחרו בהתאם לכללים שפורסמו על ידי מועדון קרוקט של לונדון (Marylebone Cricket Club).

==רקע והכנות==
המועדון הכלל אנגלי לקרוקט (All England Croquet Club) הוקם ב-23 ביולי 1868 על ידי שישה אנשים במשרדי עיתון "פילד" (The Field). לאחר כשנה המועדון שכר שטח באזור וימבלדון. בשנת 1870 הסתיימה הקמת מתקנים והתקיימה האליפות הראשונה בקרוקט. לאור הבעיות התקציביות בפברואר 1875 הוחלט להתאים אחד המגרשים למגרש טניס דשא. לאחר בניית מגרש טניס מספר החברים במועדון גדל ובהתאם לכך הוחלט להתאים לטניס מגרשים נוספים. לאור הפופולריות של המשחק החדש, ב-14 באפריל 1877 השם "טניס" נכלל בשם המועדון -(All England Croquet and Lawn Tennis Club AEC&LTC).

ב-2 ביוני 1877 וועד המועדון החליט לארגן תחרות שהרווחים ממנה היו צריכים לאפשר להחליף ציוד תחזוקה. ב-9 ביוני בעיתון ספורט לונדוני "פילד" פורסמה מודעה על התחרות הצפויה שהייתה פתוחה לחובבי טניס. צוין שמשתתף צריך לשלם לירה שטרלינג כדמי השתתפות ויהיו פרסים עבור הניצחון בתחרות ועבור הזכייה במקום השני. גודל הפרס יהיה תלוי במספר המשתתפים.

הגרלה בה השתתפו 22 ספורטאים נערכה ב-7 ביולי 1877.

==התחרות==
ספנסר גור, אלוף וימבלדון הראשון
התחרות החלה ב-9 ביולי 1877 וביום זה נערכו 10 משחקים של הסבב הראשון. אחד הנרשמים לא הופיע ולכן בתחרות השתתפו 21 ספורטאים. משחק הגמר נדחה בגלל הגשם ל-19 ביולי. במשחק זה ניצח ספנסר גור (מודד קרקעות במקצועו). הוא קיבל פרס כספי בגובה 12 גינאות וגביע מכסף. כ-200 צופים הגיעו לראות את משחק הגמר. במקום השני היה ויליאם מרשל (שזכה במקום השלישי בתחרות של שנת 1879). גם זוכים במקום השני והשלישי זכו בפרס כספי.

הרווח מהתחרות היה 10 לירה שטרלינג. בעקבות הניסיון החיובי הוחלט לארגן בשנת 1878 אליפות נוספת.

לאחר התחרות סוכם על שינוי הכללים תוך קיצור המגרש מ-7.92 מ' ל-6.71 מ' והורדת גובה הרשת ל-1.45 מ' בקצוות ול-0.91 מ' במרכז. כללים אלו היו בתוקף עד לשנת 1882.

==קישורים חיצוניים==

* [http://www.wimbledon.com/index.html האתר הרשמי של תחרות וימבלדון]
* [http://www.wimbledon.com/en_GB/history/index.html אליפות 1877]

קטגוריה:אליפויות וימבלדון

קטגוריה:1877 בספורט
רייקה (כדורגל)

אצטדיון קנטרידה על רקע המפרץ
מועדון הכדורגל הקרואטי רייקה (בקרואטית: Hrvatski Nogometni Klub Rijeka) היא קבוצת כדורגל קרואטית מעיר רייקה, המתמודדת בליגת העל הקרואטית. הקבוצה היא אחת מהוותיקות בליגה הקרואטית, ביחד עם מועדון היידוק ספליט ודינמו זאגרב.

== היסטוריה ==
הקבוצה נוסדה בשנת 1926 כחלק מ"האיחוד הספורטיבי פיומנה" (Unione Sportiva Fiumana) והשתתפה בליגה האיטלקית ואף הגיעה לליגה הבכירה למשך עונה אחת (1928). בשנת 1945 לאחר מלחמת העולם השנייה, נקראה בשם "מועדון הכדורגל קוורנר" והחלה להשתתף בליגה היוגוסלבית (29 עונות), במסגרתה זכתה פעמיים ברציפות בגביע היוגוסלבי לאחר ניצחונות מול קבוצות טרפצ'ה מיטרוביצה ופרטיזן בלגרד בהתאמה.

לאחר התפרקות יוגוסלביה והקמת הליגה הקרואטית מחדש בשנת 1991, החלה להשתתף בליגה הבכירה והגיעה לגמר הגביע הקרואטי בעונת 1993/94, בו הפסידה לקבוצת קרואטיה זאגרב 3-0 בסיכום שני מפגשים. בעונת 2004/05 זכתה לראשונה בגביע לאחר ניצחון מול קבוצת היידוק ספליט 0-3 בסיכום שני מפגשים. בעונת 2016/17 זכתה לראשונה באליפות.

במקביל קיימת בעיר מאז 1919 קבוצת אוריינט רייקה המשתייכת לשכונת סושאק (בצד המזרחי של העיר) ומארחת ב"אצטדיון קרימיה". שתי הקבוצות נפגשו בעבר למשחקי דרבי בליגה הראשונה.

== במסגרת אירופאית ==
הקבוצה השתתפה לראשונה בעונת 1962/63 בגביע האינטרטוטו. בהמשך השתתפה בגביע מיטרופה, בגביע הבלקן, בגביע אירופה למחזיקות גביע (רבע גמר), בגביע אופ"א, במוקדמות ליגת האלופות ובשלב הבתים של הליגה האירופית. בעונת 1977/78 זכתה בגביע הבלקן לאחר ניצחון 2–4 בסיכום שני מפגשים מול קבוצת ג'יול פטרושאני מהליגה הרומנית.

מאז הקמתה, מארחת הקבוצה באצטדיון קנטרידה שנבנה בשנת 1913 ומכיל 12,600 מקומות. החל משנת 2010 עומד לרשות הקבוצה אצטדיון רוייביצה החדש המכיל 34,000 מקומות ישיבה.

בעונת 2013/14 הגיעה הקבוצה לשלב הבתים של הליגה האירופית ושיחקה מול ליון, ריאל בטיס וויטוריה. את הבית סיימה במקום ה-4

בעונת 2014/15 הגיעה הקבוצה בפעם השנייה ברציפות שלב הבתים של הליגה האירופית ושיחקה מול ליאז', סביליה ופיינורד. את הבית סיימה במקום ה-3. במהלך עונת 2015/16 איוואן ורגיץ' שמר על שער נקי במשך 783 דקות רצופות.

בעונת 2017/18 השתתפה הקבוצה במוקדמות ליגת האלופות, דבר שלא קרה מאז עונת 99/00. בסיבוב הראשון עברה את דה ניו סיינטס הוולשית.

== תארים והישגים ==
*הליגה הקרואטית:
**זכייה: 2017
**מקום שני: 1999, 2006, 2014, 2015, 2016, 2018, 2019, 2024
*הגביע הקרואטי:
**זכייה (6): 2005, 2006, 2014, 2017, 2019, 2020
**סגנות (2): 1994, 2022
*הגביע היוגוסלבי:
**זכייה: 1978, 1979
**גמר: 1987
*סופרקאפ קרואטי:
**זכייה (1): 2014
**סגנית (3): 2005, 2006, 2019
*גביע אירופה למחזיקות גביע:
**רבע גמר: 1980
*גביע הבלקן:
**זכייה (1): 1978
**גמר: 1980

==קישורים חיצוניים==

* 

* [http://nk-rijeka.hr/ האתר הרשמי (קרואטית)]

*
קטגוריה:קבוצות כדורגל קרואטיות
קטגוריה:יוגוסלביה: כדורגל
קטגוריה:קבוצות כדורגל שהוקמו ב-1946
קטגוריה:רייקה: ספורט
טיטניה (קומיקס)

טיטניה (באנגלית: Titania) היא דמות בדיונית של נבלת-על המופיעה בחוברות הקומיקס הענקית הירוקה ביקום מארוול קומיקס. דמותה הופיעה לראשונה בחוברת Marvel Super Heroes Secret Wars #3 מיולי 1984 ונוצרה על ידי הכותב ג'יימס שוטר והמאייר מייק זק.

טיטניה היא האלטר אגו של מרי מקפרן מדנוור, קולורדו אשר נולדה פגה. בילדותה, היא אינה הייתה כה פופולרית בבית ספרה, שקעה בספרי פנטזיה, נותרה קצרה וצנומה גם בבגרותה וזכתה לכינוי "סקיטר" מהילדה הפופולרית בבית ספרה, ונסה. חברתה היחידה של מרי הייתה מרשה רוזנברג, אשר נלעגה על עודף משקלה. השתיים נאלצו לעבוד עבודת כפיים כדי לשרוד, ומרי התייחסה לעתידה במרירות וקיוותה לזכייה בלוטו. כאשר ספיידרוומן השנייה, ג'וליה קרפנטר, החלה להופיע בדנוור, מרשה ציינה כי צבע השיער שלה זהה לצבע השיער של מרי. כאשר השמועה הופצה, מרי זוהתה כספיידרוומן והפופולריות שלה גדלה. בעיצומה של מסיבה בה השתתפו מרשה ומרי, הפרבר בו גרו "נתלש" מכדור הארץ על ידי הביונדר כדי לאכלס את "באטלוורלד" המאולתר שלו. כאשר ספיידרוומן האמיתית הגיעה למקום, שאר הנוכחות במסיבה רדפו אחר מרי ומרשה ליערות באטלוורלד. השתיים נמצאו על ידי דוקטור דום, אשר הציע להן כוחות על. לאחר תהליך, מרי נעשתה חזקה ומשופרת יותר, בעוד מרשה קיבלה צורה פיזית המורכבת מפלזמה מיוננת. השינויים היה לא רק מבחינה פיזית, אלא גם מבחינה נפשית: מרי נעשתה בטוחה בעצמה יותר וגאה, וקולה התעבה מעט.

לאחר שהוצגה לנבלי-העל, הייתה לה יריבות עם האיש הסופג, שהפך לקשר רומנטי. היא נאבקה בענקית הירוקה לראשונה, ולאחר שטיטניה ושאר נבלי-העל חטפו את הענקית הירוקה, טיטניה הובסה על ידי ספיידרמן. כשיושבי באטלוורלד חזרו לכדור הארץ, טיטניה יצאה למסע נקמה בחברותיה לשעבר בתיכון. היא הצטרפה לקבוצות נבלי-על שונות, ביניהן אדוני הרשע של ברון זמו וארבעת המפחידים. באירועי הפחד עצמו, טיטניה מרימה את אחד הפטישים הנופלים מן השמיים והופכת לאחת מין הגנרלים של הנחש: סקירן, שוברת הגברים. היא סייעה לאיש הסופג למצוא את הפטיש המיועד לו. לאחר תבוסתו של הנחש, טיטניה נכלאה בכלא "הרפסודה" ופטישה נלקח ממנה. לאחרונה, טיטניה הצטרפה לקבוצת "עלמות האבדון" של קרולין לה פיי, אשר נאבקה בקבוצת הדפנדרס חסרי הפחד.

את דמותה של טיטניה בסדרת היקום הקולנועי של מארוול "שי-האלק: עורכת דין בשירות החוק" של שירות הסטרימינג דיסני+ תגלם השחקנית ג'מילה ג'מיל.

== קישורים חיצוניים ==
* [https://www.marvel.com/characters/titania-mary-macpherran דף הדמות] באתר הרשמי של מארוול קומיקס
* [https://marvel.fandom.com/wiki/Titania דף הדמות] בפרויקט פאנדום של מארוול קומיקס

קטגוריה:נבלי על במארוול קומיקס
קטגוריה:הענק הירוק
טמאוליפס

טמאוליפס (בספרדית: Tamaulipas; רשמית: המדינה החופשית והריבונית של טמאוליפס, בספרדית: Estado Libre y Soberano de Tamaulipas) היא אחת מ־31 המדינות המרכיבות את מקסיקו. היא שוכנת בצפון־מזרח מקסיקו, וגובלת בווראקרוס בדרום־מזרח, סן לואיס פוטוסי בדרום-מערב, נואבו לאון במערב, מדינת טקסס בארצות הברית בצפון ומפרץ מקסיקו במזרח. בירתה היא סיודד ויקטוריה והעיר הגדולה ביותר בה היא ריינוסה.

==היסטוריה==
כמה עשרות שנים לפני שהספרדים הגיעו למקסיקו, צבאות האצטקים כבשו את האזור בו נמצאת היום טמאוליפס. הספרדים, שהגיעו לאזור בשנת 1520, הביסו את האצטקים, אך לקח להם זמן רב לשעבד את התושבים הילידים באזור. הילידים מרדו פעמים רבות במהלך הזמן הזה, מה שהפך את האזור ללא יציב והפחית את ההתעניינות הקולוניאלית בו.

לאחר מלחמת העצמאות של מקסיקו, ב-1824 הוקמה מדינת טמאוליפס, כשאגואיו (כיום סיודד ויקטוריה) משמשת כבירתה.

לאחר המהפכה הטקסנית שהתחילה ב-1835, הוקמה רפובליקת טקסס (ששרדה עד 1845) שטענה לבעלות על חלק מצפון טמאוליפס. ב-1840 טמאוליפס, ביחד עם נואבו לאון וקואווילה, הקימו את רפובליקת ריו גרנדה העצמאית, ששרדה פחות משנה. ב-1848, לאחר מלחמת ארצות הברית–מקסיקו, טמאוליפס איבדה כרבע משטחה בהסכם גואדלופה אידלגו.

==כלכלה==
ניתן לחלק את הכלכלה המקומית בין הצפון והדרום. הצפון הקרוב לטקסס דומה לה גם מבחינה כלכלית ומאופיין על ידי חקלאות ותעשייה מגוונת. לעומתו, הדרום מסתמך בעיקר על תעשיות פטרוכימיות, וכמו כן על דיג ותיירות.

==קישורים חיצוניים==

* 
* 

קטגוריה:מקסיקו: מדינות
עכבה סמויה

עכבה סמויה (באנגלית: LI - latent inhibition) היא היכולת להוציא מהמחשבה המודעת גירויים שנחוו בעבר כלא רלוונטיים, או היכולת של המוח לסנן גירויים לא רלוונטיים.

העכבה הסמויה היא מנגנון של אינהיביציה קוגניטיבית.

במסגרת של התניה קלאסית העכבה הסמויה משקפת תהליך למידה שבו גירוי נייטרלי מוצג ללא תוצאות חיוביות או שליליות.
בפרדיגמה של עכבה סמויה, הצגתו של גירוי בודד ללא גירויים נוספים מעכבת את יצירתם של קשרים עתידיים בין גירוי זה לגירויים אחרים.

==הנמכה בעכבה הסמויה==
להנמכה ביכולת העכבה הסמויה יכולים להיות ביטויים שונים.

למשל, הנמכה ביכולת העכבה הסמויה קשורה ליצירתיות גבוהה משום שהיא מאפשרת זרימה חופשית של רעיונות המובילה לחשיבה מסתעפת. 
הנמכה בעכבה הסמויה יכולה להגביר את החשיבה המסתעפת על ידי הרחבה והגמשה של הרשת האסוציאטיבית, אשר תורמת להגברת היצירתיות.
בהתאם לכך, אנשים יצירתיים אכן מראים קשיים בעכבה סמויה.

במצבים של פסיכוזה ניתן לראות הנמכה בעכבה הסמויה, אשר נוטה להעלות בעקבות שימוש בתרופות אנטי-פסיכוטיות. 
אף על פי שהנמכה בעכבה הסמויה מקושרת עם נטייה לפסיכוזה,
חוסר היכולת לסנן גירויים לא רלוונטיים יכול גם לתרום לחשיבה מקורית, במיוחד במקרים בהם ישנה מנת משכל גבוהה.
זאת משום שאינטליגנציה גבוהה יכולה לשמש כגורם ממתן מועיל עבור הביטוי שלה כליקוי בתפקודי הקשב או כגורם המעודד יצירתיות.

==ראו גם==
* זיהוי

==הערות שוליים==

קטגוריה:הפרעת קשב
אותות זמן

גרף המציג את אותות השעה 8 ב-BBC
אות הזמן של ה-BBC
אות הזמן של רשת ב'
אותות זמן ("הפִּיפְּסִים של השעה") הם צלילים המשודרים בתחנות רדיו וטלוויזיה רבות בעולם, והם מסמנים את תחילתה של שעה חדשה. האותות משודרים ברדיו של ה-BBC החל מ-5 בפברואר 1924, והם נהגו לראשונה על ידי האסטרונום המלכותי וראש ה-BBC באותה העת. האותות ב-BBC מורכבים משישה אותות בתדר של 1 קילוהרץ, אשר חמישה הם באורך עשירית השנייה והם משודרים בתחילת 5 השניות האחרונות של השעה, והאחרון ארוך יותר, באורך חצי שנייה, והוא משודר עם תחילת השעה החדשה. בערוצי הרדיו של רשות השידור אות הזמן גם הוא היה מורכב משישה אותות, שמתוכם האחרון ארוך משאר האותות, אך בתדר 1.05 קילוהרץ. חמשת האותות הראשונים היו באורך רבע שנייה, והאחרון היה באורך 0.85 השנייה.

תחנות רדיו רבות ברחבי העולם משדרות אותות כאלה או דומים להם, הן לציון הזמן בלבד, או לציון תחילתה של תוכנית רדיו חדשה או מהדורת חדשות. בתחנות שונות מגיעים האותות לפני או אחרי זמרירים אחרים, או באופן בלעדי ללא כל צליל אחר, וגם כמותם יכולה להשתנות. בין התחנות ישנה מידה שונה של הקפדה על בלעדיות האותות. לדוגמה, רדיו 4 של ה-BBC מקפיד להשמיע את האותות ללא כל צליל אחר. תחנות אחרות, ובפרט תחנות המשדרות מוזיקה, מאפשרות למוזיקה להסתיים בחפיפה עם האותות או אף להתנגן בצוותא יחד איתם. גם תחנות שאינן משמיעות את האותות באופן ישיר משתמשות בצלילים דומים או קרובים לאותות או לחלקם. לדוגמה, אות החדשות של גלי צה"ל משנות התשעים ועד 2012 הסתיים בצליל הדומה לצליל האחרון של האותות. קול ישראל משדר שישה אותות כאות הפתיחה של מבזק החדשות של השעה העגולה, ובתרבות הישראלית הם מסמלים את החדשות או בשורות שהגיעו באמצעותן. לאורך השנים האותות בקול ישראל שודרו לאחר אות מוזיקלי קצר, ובתקופה אחרת שודר לאחרי האותות הזמריר "רשת ב' - החדשות" (וברק"ע אות התחנה). האות אינו משודר בקול ישראל כאשר לא משודר מבזק חדשות. צליל הצפצוף משמש בקול ישראל, הן באופן ישיר והן בווריאציות קלות, גם בזמרירים העוסקים בקול ישראל ובפעילותו. בשנת 1954 הופעל לראשונה בישראל שעון בעל דיוק גבוה, אשר בין השאר סיפק את אותות הזמן לקול ישראל. אותות זמן שודרו בין השאר גם בתחנת תלם שמיר בועז. לקראת העלייה לשידור של תאגיד השידור הישראלי, פרסם התאגיד סרטון המדמה מהדורת חדשות הכוללת אות פתיחה המשלב אותות זמן ומתייחס אליהם בתור "הפיפסים".

==בתרבות==
*באחד ממערכוני המרכול שהיו בפרק הראשון של העונה השלישית של "הקומדי סטור", קופאי (אסף אשתר) העביר שישה מוצרים של הלקוח (ליאור כלפון). כאשר הוא העביר את הבגט, בקע לפתע מבזק חדשות ממקום לא ברור. 

== ראו גם ==
* השעון הדובר
* נעימת נושא

== קישורים חיצוניים ==

* 

== הערות שוליים ==

קטגוריה:רדיו
קטגוריה:זמן
טירת בלוודיר

טירת בלוודיר (באנגלית: Belvedere Castle) היא מבנה שטות הממוקם במרכז סנטרל פארק שבאי מנהטן בעיר ניו יורק, במדינת ניו יורק שבארצות הברית.

המבנה משמש כיום כמרכז מבקרים ומרכז מידע וכן כולל חדרי תצוגה ומרפסת תצפית. מאז שנת 1919 ממוקמת במבנה תחנת מזג האוויר הרשמית של הפארק.

==מקור השם==
שמה של הטירה מקורו באיטלקית ומשמעו "נוף יפה".

==היסטוריה==
הטירה נבנתה בשנת 1869 בסגנון ויקטוריאני כמבנה שטות, על מצוק ויסטה - הגבעה השנייה בגובהה בפארק.
הטירה בנויה מצפחת מנהטן (Manhattan schist) שנכרתה במהלך בניית הפארק, וצופתה בגרניט אפורה. מגדל הטירה הוא המבנה הגבוה ביותר שבפארק.

הטירה תוכננה על ידי האדריכלים קלוורט וו וגיי'קוב וורי מולד, אשר מונו, יחד עם פרדריק לו אולמסטד לתכנן את הפארק בשנת 1865. בסמוך לטירה נבנו שני ביתנים עשויים עץ מעוטר (על מנת לחסוך בהוצאות הבנייה).

לאחר הקמת הטירה היא שימשה כתחנת תצפית לשירותי כיבוי אש עד שנת 1867 עת שעברה להנהלת הפארק. בנייני העץ הוסרו בשנת 1900 לערך, בשל תחזוקה לקויה.

עיטור [[ברונזה המתאר קוקאטריס.]]
מגדל הטירה. בראש המגדל ניתן לראות [[אנמומטר ושבשבת המשמשים את תחנת החיזוי הממוקמת בטירה.]]

החל משנת 1919 שימשה הטירה כתחנת תצפית עבור שירות חיזוי האוויר של ניו יורק, וגם כיום ממוקמת בטירה תחנת מדידה אוטומטית.

בשנות ה-60 עברו משרדי שירותי חיזוי מזג האוויר למרכז רוקפלר, מתקני החיזוי שבטירה עצמה הפכו אוטומטיים, והטירה נסגרה לעובדים ולציבור. בהיעדר פעילות במבנה סבל המבנה מוונדליזם ונזק רב נגרם לו.

בשנת 1983 החל שיפוץ המבנה, ובשנת 1995 הוקמה מחדש הכניסה למבנה - עשויה מעץ, בהתאם לתוכניות המקוריות.

==אזכורים תרבותיים==
הטירה מוזכרת בסדרות וסרטים רבים העוסקים בעיר ניו יורק, ובהם הסרטים "חנה ואחיותיה" משנת 1986 ובסרט "הדרדסים" משנת 2011 כמפקדתו של גרגמל.

הטירה מופיעה בסדרת הילדים האמריקאית רחוב סומסום כביתו של "מר סופר" (Count Von Count).

==קישורים חיצוניים==

* 

קטגוריה:מנהטן: מבנים
קטגוריה:סנטרל פארק
קטגוריה:מבני שטות
Man (פקודה)

דף עזרה מוצג בעזרת הפקודה man
man (קיצור של manual; עברית: מדריך או ספר הוראות) היא פקודה המציגה תיעוד של תוכנה במערכת ההפעלה יוניקס ובמערכות הפעלה דמויות יוניקס. נושאים המתועדים בדפי ה-man כוללים תוכניות מחשב (כולל ספריות וקריאות מערכת), תקנים וקונבנציות, ולעיתים אפילו מושגים מופשטים. משתמש יכול לחפש ולקרוא את דפי העזרה בעזרת הפקודה <code>man</code>.

==היסטוריה==
"UNIX Programmer's Manual" (בתרגום חופשי: המדריך למתכנת יוניקס) ראה אור ב-3 בנובמבר 1971. דף ה-man הראשון נכתב על ידי דניס ריצ'י וקן תומפסון בשנת 1971. באותה העת, הזמינות של תיעוד מקוון דרך מערכת דפי ה-man נחשבה כהתקדמות גדולה. כיום, כמעט כל יישום של ממשק שורת הפקודה ביוניקס מגיע עם דף man.

מספר חלופות ל-man נהנו מפופולריות, כאשר הבולט מביניהם הוא <code>info</code> של פרויקט גנו. נוסף על כך, תוכנות ממשק משתמש גרפי ליוניקס (במיוחד אלו שנבנו בסביבת KDE או GNOME) מספקים תיעוד למשתמש בפורמט HTML וכוללים מציג HTML מובנה כגון <code>yelp</code> על מנת להציג דפי עזרה בתוך התוכנה.

דפי ה-man כתובים בדרך כלל באנגלית, אך תרגום לשפות נוספות יכול להיות זמין לעיתים במערכת.

בשנת 2010, OpenBSD הפסיק את השימוש ב-troff לעיצוב דפי ה-man לטובת mandoc, מעצב מיוחד עבור דפי עזרה עם תמיכה מובנית עבור פוסטסקריפט, HTML, ו-XHTML.

==פרקים==
דפי העזרה מחולקים בין 8 פרקים בדרך כלל, אשר מסווגים בדרך הבאה (בלינוקס, BSD ו-OS X):
{|
!פרק
!תיאור
|-
|1
|פקודות כלליות
|-
|2
|קריאות מערכת
|-
|3
|פונקציות ספרייה
|-
|4
|קבצים מיוחדים ומנהלי התקנים
|-
|5
|פורמט קבצים וקונבנציות
|-
|6
|משחקי מחשב ושומרי מסך
|-
|7
|שונות
|-
|8
|פקודות ושירותי מערכת
|}

==שימוש==
על מנת לקרוא את דף העזרה של פקודת יוניקס, הקש במעטפת:
<syntaxhighlight lang="bash">man <command_name></syntaxhighlight>
על מנת להציג את הפלט, man משתמש ברירת המחדל במציג הדפים less.

דפי העזרה מסווגים בדרך כלל בצורה "(section)name", כאשר לכל דף עזרה יכול להיות במספר פרקים, לדוגמה, <code dir="rtl">exit(2)</code> ו-<code dir="rtl">exit(3)</code>. התחביר לגישה לדף עזרה שאינו ברירת המחדל משתנה בין מימושים של man. בלינוקס ו-BSD הוא יראה כך:
<syntaxhighlight lang="bash">man 3 printf</syntaxhighlight>
הפקודה תחפש את <code>printf</code> בפרק 3 של דפי העזרה.

==ראו גם==
* RTFM

==קישורים חיצוניים==

* [http://www.unix.com/man-page/opensolaris/1/man/ Man Page for man] באתר יוניקס.
* [http://www.freebsd.org/cgi/man.cgi Online Man Pages] באתר מערכת ההפעלה FreeBSD.

==הערות שוליים==

קטגוריה:פקודות יוניקס
מרכז מבקרים

מרכז המבקרים ב[[מאגר אשכול, המופעל על ידי מקורות.]]
עיר העתיקה בירושלים, המופעל על ידי משרד התיירות.]]
מרכז מבקרים, מרכז מידע או מרכז מידע לתיירים הוא אתר בו מעניקה רשות מקומית או רשות מדינתית או רשות אחרת (כגון רשות הטבע והגנים) מידע למבקרים באתר מסוים.

מרכזי מבקרים מצויים לרוב במרכזי ערים עתיקות, או בשמורות טבע או גנים לאומיים או במפעלים. המרכזים מציעים למבקרים באתר שירותי מידע, הדרכה כיצד להגיע לחלקים שונים של האתר, וכן המלצות על מסלולים או על אופן הביקור באתר. בערים מציעים לעיתים מרכזי מידע גם מידע בדבר אפשרויות לינה בעיר.

מרכזי מבקרים מעניקים לרוב (לעיתים בתשלום) דפי מידע או מפות על האתר.

==מרכזי מבקרים בישראל==

* מרכז המבקרים השער לנגב
* מרכז המבקרים באר אברהם
* מרכז המבקרים ים המלח
* מרכז המבקרים מכתש רמון
* מרכז המבקרים של במבה
* מרכז המבקרים של הכנסת
* מרכז המבקרים של בנק ישראל
* מרכז המבקרים של נמל אשדוד
* מרכז המבקרים של ארכיון המדינה
* מרכז המבקרים אורות רבין
* מרכז המבקרים של עיריית ירושלים
* מרכז המבקרים שרונה 
* מרכז המבקרים נשר
* מרכז המבקרים נאות חובב
* מרכז המבקרים נמל קיסריה
* מרכז המבקרים מקוה ישראל
* מרכז המבקרים איגודן
* החוויה האולימפית
* מרכז המבקרים תמונות יפואיות
* מרכז המבקרים הצורפים
* מרכז המבקרים לוינסון
* מרכז המבקרים סאקסום
* מרכז המבקרים אשכול
* מרכז המבקרים עינן
* אתר הסטורי ספיר
* מרכז המבקרים החצר הגדולה במרחביה
* מרכז המבקרים נתיב לשלום
* מרכז המבקרים שטראוס
* מרכז המבקרים עוז בנגב
* מרכז המבקרים חלב בראשית
* מרכז המבקרים חוות הרוח בגלבוע
* אולפן הקסם
* חוות חפציבה
* מרכז המבקרים סודה סטרים
* מרכז המבקרים מזקקת M&H

==קישורים חיצוניים==

קטגוריה:מבנים לפי סוג
קטגוריה:תשתיות תיירותיות
אלזה אהריך

אלזה לישן פרידה אהריך (בגרמנית: Else Lieschen Frida Ehrich; 8 במרץ 1914 – 26 באוקטובר 1948) הייתה שומרת אס אס במחנות הריכוז של הנאצים בזמן מלחמת העולם השנייה. שירתה במחנה פלאשוב ובמחנה מיידנק. הועמדה לדין בעיר לובלין במסגרת משפטי מיידנק, ונידונה למוות בגין פשעי מלחמה. גזר דינה בוצע ב-26 באוקטובר 1948. היא הייתה בדרגת אס-אס אובר-אאופזהרין (בגרמנית, שומרת בכירה) במיידנק, ולקחה חלק פעיל בכל הסלקציות הגדולות לתאי הגזים ובהוצאות להורג. יד ימינה הנאמנה הייתה הרמינה בראונשטיינר.

==ביוגרפיה==

אלזה אהריך נולדה בעיירה ברדרייך בגרמניה, אחת משמונה בנותיו של אלברט שווייגר ופריידי אוונגליקה.

ב-15 באוגוסט 1940 היא התנדבה לשרת במחנה ראוונסבריק כשומרת אס אס. משנת 1941 ואילך, אהריך החזיקה בדרגה הזוטרה ביותר שניתנה לנשים שומרות במחנות הנאצים, דרגת אס-אס רפורט-פיהררין. באוקטובר 1942 היא שובצה במחנה מיידנק ושם קודמה לאחר זמן מה לדרגת אובר-אאופזהרין (שומרת בכירה). הייתה כפופה לאנשי אס אס אחרים במחנה. 
היא אחראית למותן של אלפי אסירות (כולל אלה שנשלחו לתאי הגזים) ממחנה הנשים במיידנק ולמות ילדיהן. 

במהלך 34 חודשי פעילות המחנה, יותר מ-79,000 אסירים נרצחו במחנה הראשי של מיידנק (מהם 59,000 יהודים מפולין), וסך כולל שנע בין 95,000 עד 130,000 נרצחם מכלל מערכת המחנות של מיידנק. ב-3 בנובמבר 1943, קרוב ל-18,000 יהודים נרצחו במיידנק במהלך מבצע מיוחד שהתנהל ביום זה ורק במיידנק, וכונה "פסטיבל הקציר" (43,000 נפשות נרצחו ביום זה אם סופרים גם את מחנות המשנה של מיידנק).

בפברואר 1943 חלתה בטיפוס הבטן. ב-5 באפריל 1944 החלה לשרת במחנה פלאשוב, ומיוני 1944 עד אפריל 1945 שובצה במחנה נוינגמה.

=== לאחר המלחמה ===
בסיום המלחמה, במאי 1945, היא נעצרה בהמבורג על ידי כוחות בעלות הברית, ונלקחה למחנה מעצר בדכאו שם חלקה תא עם מריה מנדל. לאחר מכן נמסרה לרשויות פולין. בשנת 1948 ניצבה לפני בית המשפט בלובלין במהלך משפטי מיידנק, והואשמה בביצוע פשעי מלחמה ופשעים כנגד האנושות. ב-10 ביוני היא הורשעה בכל סעיפי המשפט ונידונה למוות בתלייה. לאחר ההכרזה על פסק הדין בגינה, היא ביקשה מנשיא פולין בזמנו חנינה וציינה את העובדה שהיא אם לילד קטן, ושברצונה לכפר על מעשיה. הנשיא דחה את בקשתה, ואלזה אהריך הוצאה להורג ב-26 באוקטובר 1948 בכלא לובלין.

==ראו גם==
* נשים בשורות הנאצים

==קישורים חיצוניים==

* 

קטגוריה:סגל מחנה מיידנק
קטגוריה:פושעות מלחמה נאציות שהוצאו להורג
קטגוריה:אישים שהוצאו להורג בפולין
קטגוריה:פלאשוב
קטגוריה:נשות סגל מחנות ריכוז והשמדה
קטגוריה:ילידות 1914
קטגוריה:גרמנים שנולדו ב-1914
קטגוריה:נפטרות ב-1948
קובזה

קובזה מודרנית
קובזה (ברומנית: Cobză) היא כלי מיתר שצובטים את מיתריו. הכלי הוא ממשפחת הלאוטה ונפוץ במזרח אירופה.

לקובזה יש תיבת תהודה נפוחה, ועל פניה פתחים צרים היוצרים צליל יבש אופייני. היא משמשת בעיקר ככלי ליווי ורק לעיתים רחוקות לניגון סולו. הקובזה מקובלת כאחד הכלים הקבועים בטאראף.

==קישורים חיצוניים==

קטגוריה:כלי מיתר
קטגוריה:כלים אותנטיים
קטגוריה:מוזיקה צוענית